زبیر الحسن کاندھلوی

زبیر الحسن کاندھلوی  (30 مارچ 195018 مارچ 2014ء) ایک ہندوستانی عالم دین اور تبلیغی جماعت، ہند کے چوتھے امیر تھے۔

ابتدائی و عملی زندگی 
زبیر الحسن 30 مارچ 1950 کو موجودہ مظفر نگر ضلع، اتر پردیش، بھارت کے قصبہ کاندھلہ میں پیدا ہوئے۔ ان کی تعلیم مظاہر علوم سہارنپور میں ہوئی۔ وہ اپنے نانا محمد زکریا کاندھلوی کے خلیفہ و مجاز تھے۔  زبیر نے 1971ء میں سند فضیلت حاصل کرکے اپنی تعلیم مکمل کی۔ وہ ہر سال ڈھاکہ، رائے ونڈ اور بھوپال میں منعقد ہونے والے عالمی اجتماعات میں آخری نماز کے امام ہوا کرتے تھے۔

اپنے بھاری بدن کی وجہ سے وہ اکثر وہیل چیئر پر نظر آتے تھے۔  وہ بڑے اجتماعات کے سامنے اپنے طویل خطابات اور تقاریر کے بجائے اختتامی دعا کے لیے جانے جاتے تھے جیسا کہ ان سے پہلے ان کے والد سمیت دیگر جماعت کے رہنماؤں کا معمول تھا۔

وہ ابتدائی طور پر علماء کی کونسل (بین الاقوامی تبلیغی شوریٰ) کے رکن تھے جنھیں ان کے والد انعام الحسن کاندھلوی کی وفات کے بعد تبلیغی جماعت کے امور کی انجام دہی کے لیے منتخب کیا گیا تھا۔ ان کی وفات کے بعد ان کی تدفین نئی دہلی میں نظام الدین درگاہ کے میدان میں ہوئی۔

وفات اور پسماندگان 
1969ء میں، مولانا زبیر الحسن کا نکاح  محمد زکریا کاندھلوی کے دامادوں میں سے ایک سہارنپور کے حافظ الیاس کی بیٹی اور محمد شاہد سہارنپوری کی ہمشیرہ طاہرہ خاتون سے ہوا تھا۔ اس جوڑے کے تین بیٹے اور تین بیٹیاں تھیں۔ بڑے بیٹے حافظ مولانا زہیر الحسن کاندھلوی تبلیغی تحریک کے معروف مذاکرات کار بن چکے ہیں۔  اطلاعات کے مطابق زبیر بھاری بدن کا شکار تھے، ذیابیطس کے مریض تھے اور کچھ عرصے سے طبیعت ٹھیک نہیں تھی۔ نئی دہلی پولیس کے اندازوں کے مطابق، تقریباً دو لاکھ لوگ ان کے نماز جنازہ میں شریک ہوئے تھے۔

جامع مسجد دہلی کے شاہی امام، سید احمد بخاری نے اپنے خراج عقیدت میں کہا کہ تبلیغی جماعت کے مرحوم سینئر رکن مولانا زبیر الحسن ایک اہم مسلم رہنما تھے۔ جنھوں نے جماعت کی بھلائی کے لیے کام کیا۔ وہ زندگی بھر غیر سیاسی رہے اور صرف مذہبی معاملات میں ہی فکرمند رہے۔

حوالہ جات 

1950ء کی پیدائشیں
2014ء کی وفیات
بیسویں صدی کے مسلمان محققین اسلام
تبلیغی جماعت کی شخصیات
بھارت کے سنی علما
 ضلع شاملی کی شخصیات